text: Trusler mod statsministeren gav betinget straf
  09 oktober 2012 kl. 09.30
  En ung mand fra Vejle har fået 20 dages betinget fængsel og 30 timers samfundstjeneste for at true statsministeren.
  En 18-årig mand fra Vejle er ved retten i Kolding dømt fra at have truet statsminister Helle Thorning-Schmidt på facebook.
  "Dø din fucking luder", skrev han bl.a.
  Det koster ham nu 20 dages betinget fængsel og 30 timers samfundstjeneste, skriver Vejle Amts Folkeblad.
  I retten forklarede den 18-årige, at han ikke brød sig om Helle Thorning-Schmidts politik, og at han ville være sej overfor vennerne.
  